28/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41234 Solicitude de concesión de augas públicas presentada pola denominada Comunidade de Usuarios Traída de Augas “Pouso da Néboa” (Rianxo)

Andrea Lisbeth Fernanez Bergaz, co DNI XXXXXXXXX, en representación da denominada Comunidade de Usuarios Traída de Augas “Pouso da Néboa”, solicita de Augas de Galicia a concesión dun aproveitamento de augas públicas coas seguintes características:. SOLICITANTE: Comunidade de Usuarios Traída de Augas “Pouso da Néboa” CAUDAL MEDIO EQUIVALENTE: 0,1115 litros/segundo CAUDAL ANUAL: 3.516,26 M3 DESTINO: Doméstico (47 persoas) ORIXE: Manancial 1 (coordenadas UTM-ETRS89 516.909; 4.726.921) Manancial 2 (coordenadas UTM-ETRS89 516.866; 4.726.652) LUGAR: A Capela PARROQUIA: O Araño (Santa Baia) CONCELLO: Rianxo (A Coruña) Preténdese legalizar o aproveitamento consistente na captación das augas procedentes de dous mananciais situados en dúas parcelas pertencentes á Comunidade de Montes Veciñais en Man Común de Araño, sitas na parroquia de Santa Eulalia do Araño, no concello de Rianxo (A Coruña), con destino ao abastecemento doméstico de varias vivendas situadas no lugar da Capela. As instalacións son as seguintes: - O manancial 1 atópase na parcela coa referencia catastral 15073A073000970000FU e consiste nunha mina escavada en pedra, da cal parte unha entubación de PE con diámetro de 40 mm ata un rexistro, discorrendo todo o traxecto por terreo comunal e atravesando a vía pública. Esta entubación ten unha lonxitude de 105 m. - O manancial 2 atópase na parcela coa referencia catastral 15073A073000960000FZ e trátase dunha mina escavada en pedra. Este manancial está situado a escasos metros do rexistro onde se unen os dous surtidores de caudal da traída. A lonxitude da entubación desde este manancial ata o rexistro é de 15 m e está feita con un tubo de PE de 40 mm de diámetro. - Rexistro: aquí conflúen os caudais procedentes de ambos mananciais. É una arqueta de 1,2 m de profundidade e 1,3 m de diámetro, realizada con aros de formigón prefabricados. A partir do rexistro a auga transcorre por un tubo de similares características ás mencionadas que atravesa terreo público e monte común, ata chegar á nave de reparto, cunha lonxitude de 1.029 m. - Nave de reparto: ten unhas dimensións de 4,5 m por 11,5 m en planta. A edificación está realizada a base de fábrica de bloque de formigón vibro comprimido, aloxando no seu interior 15 depósitos individuais de poliéster, cunha capacidade de 1,5 m3 aos que se lles reparte equitativamente o caudal a través dun sistema de distribución. A partir de aquí o caudal discorre por tubos individuais de PE de 30 mm de diámetro cara cada un dos domicilios. Abastécese tamén un colexio público situado no lugar, de titularidade do Concello de Rianxo, sendo o inmoble que se atopa máis afastado, cunha lonxitude de tubo desde a nave de reparto de 559 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, nº 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 12 de marzo de 2014 O xefe do servizo territorial Ángel Gómez Rey